[{"text_idx": "#000001", "text": "Fabrice Morandeau, en Esperantujo pli konata kiel FAMo, s\u0302atas akordeonon kaj gitaron. Ne nur li, fakte. Sed pri FAMo, se mi kapablus nur verki bonajn artikolojn, sendube mi s\u0302atus skribi pli multe. Grave li impresis min dum kiam mi venis kun mikrofono al lia pariza log\u0302ejo. Lia perfekta Esperanto, g\u0302entileco kaj pensmaniero, kiun mi g\u0302uis dum la interparolo, tuj vekis mian simpation. Post reveno hejmen, kiam mi komencis prilabori la materialon, mi turnis atenton ankau\u0306 pri la tekstoj de liaj kantoj. Faru samon, se vi amas nian internacian lingvon \u2013 mi rekomendas. C\u0302ar tiu pli anonima ol konata muzikisto de nia movado prezentas la plej altan nivelon de la kanto-arto.\nMi povas nur bedau\u0306ri, ke ne ac\u0302eteblas KDoj kun lia muziko. La kialo estas simpla, karakteria en nia movado. Kiu pagos pro la eldono, kiu ac\u0302etos? G\u0302uu do almenau\u0306 tion, kion dank\u2019 al lia permeso mi povas nun prezenti. Tamen mi promesas. Se denove mi vizitos FAMon vi au\u0306dos pli multe."}]